Την 1η Αυγούστου 2022 διεξήχθησαν **γενικές εκλογές στις Νήσους Κουκ.**  Την ίδια ημέρα διενεργήθηκε ένα μη δεσμευτικό δημοψήφισμα για τη νομιμοποίηση της κάνναβης για ιατρικούς σκοπούς.

Οι κάλπες άνοιξαν από τις 9 το πρωί μέχρι τις 6 το απόγευμα για τους εκλογείς. Στις εκλογές συμμετείχαν 4 πολιτικά κόμματα, 1 κίνημα και ανεξάρτητοι πολιτικοί. Συνολικά 69 υποψήφιοι διεκδίκησαν τις 24 έδρες στο Κοινοβούλιο.

Εκλογικό σύστημα
----------------

Σύμφωνα με το Σύνταγμα των Νήσων Κουκ, τα μέλη του Κοινοβουλίου εκλέγονται με δημοκρατικές, άμεσες εκλογές, με καθολική και μυστική ψηφοφορία, για τετραετή θητεία. Τα 24 μέλη του κοινοβουλίου εκλέγονται με απλό πλειοψηφικό σύστημα από ισάριθμες μονοεδρικές εκλογικές περιφέρειες. 

Η προσέλευση στην ψηφοφορία είναι υποχρεωτική για όλους τους πολίτες των νήσων Κουκ, ηλικίας άνω των 18 ετών.

Πλαίσιο
-------

Στις προηγούμενες εκλογές του 2018 το εθνικιστικό Κόμμα των Νήσων Κουκ, με επικεφαλής τον πρωθυπουργό, Χένρι Πούνα, επεχείρησε να κερδίσει μια τρίτη συνεχή εκλογική νίκη και κυβερνητική θητεία. Όμως, οι εκλογές είχαν ως αποτέλεσμα ένα κοινοβούλιο χωρίς αυτοδυναμία, με το αντιπολιτευόμενο Δημοκρατικό Κόμμα με επικεφαλής την Τίνα Μπράουνι να γίνεται το μεγαλύτερο κόμμα στο κοινοβούλιο, αν και η Μπράουνι δεν κέρδισε έδρα, καθώς ηττήθηκε στην εκλογική περιφέρεια Ρακαχάνγκα.

Το Δημοκρατικό Κόμμα κέρδισε 11 έδρες, το Κόμμα των Νήσων Κουκ κατέλαβε 10, το Κίνημα Μοναδικές Νήσοι Κουκ μία έδρα και άλλες δύο έδρες κερδήθηκαν από ανεξάρτητους υποψηφίους. Έπειτα από τις εκλογές, το Κόμμα των Νήσων Κουκ ένωσε τις δυνάμεις του με τους ανεξάρτητους και τις Μοναδικές Νήσους Κουκ, προκειμένου να παραμείνει στην εξουσία.

Τον Οκτώβριο του 2020 ο Πούνα παραιτήθηκε από πρωθυπουργός προκειμένου να κατέλθει ως υποψήφιος για τη θέση του Γενικού Γραμματέας του Φόρουμ των Νήσων του Ειρηνικού. Ο αναπληρωτής πρωθυπουργός Μαρκ Μπράουν διαδέχθηκε τον Πούνα στην πρωθυπουργία και στην ηγεσία του Κόμματος των Νήσων Κουκ. Ο Μπράουν διόρισε αναπληρωτή πρωθυπουργό τον Ρόμπερτ Ταπαϊτάου.

Εκστρατεία
----------

Το «Προοδευτικό Κόμμα των Νήσων Κουκ» ιδρύθηκε τον Οκτώβριο του 2019 για να διεκδικήσει έδρες στις εκλογές.

Το «Κίνημα Μοναδικές Νήσοι Κουκ» (OCI) ανακοίνωσε τους υποψηφίους του τον Νοέμβριο του 2021. Ωστόσο, προκάλεσαν διαμάχη ισχυριζόμενοι ότι οι Τοανούι Ισαμαέλα και Τέινα Μπίσοπ θα ήταν από κοινού υποψήφιοι με το συνασπισμό «OCI–Δημοκρατικό Κόμμα». Αυτό διαψεύστηκε από το Δημοκρατικό Κόμμα, το οποίο δήλωσε ότι θα ανακοίνωνε τους δικούς του υποψηφίους και ότι δεν υπήρχε συμμαχία με το OCI.

Τον Δεκέμβριο του 2021 το νέο «Ηνωμένο Κόμμα των Νήσων Κουκ», που ιδρύθηκε από τον πρώην αναπληρωτή πρωθυπουργό Τεαρίκι Χέδερ το 2018, ανακοίνωσε έντεκα υποψηφίους για τις εκλογές.

Δημοσκοπήσεις
-------------

### Καταλληλότερο πρόσωπο για πρωθυπουργός

| Εταιρία | Ημερομηνία | Μέγεθος δείγματος | Μπράουν | Μπράουνι | Χέδερ | Λοιποί | Αναποφάσιστοι |
| --- | --- | --- | --- | --- | --- | --- | --- |
|  |  |  |
| Cook Islands News | Ιούλιος 2022 | 120 | 44,2% | 10,8% | 16,7% | 14,2% | 8,3% |

Αποτελέσματα
------------

Αποτελέσματα των εκλογών| Κόμμα | Έδρες | +/- |
| --- | --- | --- |
|  | Νήσοι Κουκ | 10 | Σταθερό |
|  | Δημοκρατικό Κόμμα | 6 | Μείωση 5 |
|  | Ενωμένο Κόμμα Νήσων Κουκ | 4 | *Νέο* |
|  | Κίνημα Μοναδικές Νήσοι Κουκ | 0 | Μείωση 1 |
|  | Προοδευτικό Κόμμα των Νήσων Κουκ | 0 | *Νέο* |
|  | Ανεξάρτητοι | 3 | Αύξηση 1 |
| **Σύνολο** | **24** | Σταθερό |

Παραπομπές
----------

1. ↑  «Gazette Public Notice 1 - Announcement of Election» (PDF). 13 Ιουνίου 2022.
2. ↑  Ligaiula, Pita. «Cook Islands Parliament dissolved, election 01 August | PINA» (στα Αγγλικά). Ανακτήθηκε στις 4 Αυγούστου 2022.
3. ↑  Final vote count next week, says chief electoral officer
4. ↑  editor, A. P. R. «Cook Islanders get ready to go to the polls – choice of 4 parties, movement | Asia Pacific Report» (στα Αγγλικά). Ανακτήθηκε στις 4 Αυγούστου 2022.
5. ↑  «COOK ISLANDS CONSTITUTION [WITH AMENDMENTS INCORPORATED]» (PDF). 21 Δεκεμβρίου 2004.
6. ↑  «Elector guide: How do I register?» (PDF).
7. ↑  «2018 General Election Live Blog». *Cook Islands News*.
8. ↑  «Cook Islands Cabinet revealed». Radio New Zealand International. 10 Ιουλίου 2018. Ανακτήθηκε στις 10 Ιουλίου 2018.
9. ↑  «Mark Brown is the new Cook Islands PM». *RNZ*. 2020-10-02.. Ανακτήθηκε στις 2022-06-21.
10. ↑  «Νέο πολιτικό κόμμα θα ξεκινήσει στις Νήσους Κουκ». *RNZ*. 14 Οκτωβρίου 2019.
11. ↑  «Aitutaki One Cook Islands/Demo announce candidates for 2022 Elections». *Cook Islands News*. 17 Νοεμβρίου 2021.
12. ↑  «'No OCI/Demo coalition whatsoever'». *Cook Islands News*. 20 Νοεμβρίου 2021.
13. ↑  «'United' we stand». *Cook Islands News*. 3 Δεκεμβρίου 2021.
14. ↑  Solomon, Sian (2022-07-30). «Mark Brown country’s ‘preferred PM’». *Cook Islands News*. Αρχειοθετήθηκε από το πρωτότυπο στις 2022-07-30.. Ανακτήθηκε στις 2022-07-31.
15. ↑  «General Elections 2022». *Parliament of the Cook Islands* (στα Αγγλικά). Ανακτήθηκε στις 4 Αυγούστου 2022.